Vyplýva to z výsledkov prieskumu, ktorý zverejnila v stredu Nemecká obchodná a priemyselná komora (DIHK). Podiel spoločností, ktoré v priebehu nasledujúcich dvanástich mesiacov očakávajú zlepšenie svojich podnikateľských príležitosti, na začiatku roka vzrástol na 26 % z októbrových 24 %.
Podiel firiem s negatívnymi očakávaniami v januári naopak klesol na 21 % z 24 % v októbri. "Po prvýkrát od začiatku krízy hodnotí väčšina firiem nasledujúce mesiace ako pozitívne," uviedol vo vyhlásení šéf DHIK Martin Wansleben.
Prieskum konštatoval zlepšenie očakávaní v oblasti exportu, pracovných miest a investícií. DHIK oslovila v prieskume medzi decembrom a januárom viac ako 25 tis. firiem.
Nemecká ekonomika je vo veľkej miere závislá na zahraničnom obchodu. Krajinu minulý rok zasiahla mimoriadne tvrdo globálna kríza, ktorá spôsobila pokles hospodárstva o 5 %. Nemecko sa dostalo z najhoršej recesie vo svojej povojnovej histórii v druhom kvartáli, hoci tempo rastu sa závere roka spomalilo.